stanford-oval/wikipedia huggingface dataset:
דוכסות אנהלט
היסטוריה

בשנת 1123 ירש אלברכט הראשון, מרקיז ברנדנבורג שטחים ניכרים מצפון סקסוניה מאביו אוטו, רוזן באלנשטדט, לאחר מותו בשנת 1170 ירש אותו בנו ברנהרד, רוזן אנהלט, שהפך בשנת 1180 לדוכס סקסוניה. לאחר מותו של ברנהרד בשנת 1212 ירש אותו בנו היינריך הראשון, רוזן אנהלט, והוא זה שייסד למעשה את בית אנהלט, כאשר השטחים שירש הפכו לנסיכות אנהלט. לאחר מותו של היינריך בשנת 1252, פוצלה נחלתו בין שלושת בניו. במהלך השנים הבאות נשארו הנסיכויות מפוצלות, אך לפעמים אוחדו חלק מהנחלות בעקבות פטירתם של נסיכים ללא יורשים. בשנת 1547 לחם וולפגנג, נסיך אנהלט-קתן נגד קרל החמישי, קיסר האימפריה הרומית הקדושה כחלק מהמלחמה השמלקלדית, אך הובס וחזר לנחלתו רק לאחר שלום פזאו בשנת 1552. במלחמת שלושים השנים נפגעו הנסיכויות, ובשנת 1635 נחתם הסכם בין הענפים השונים במשפחה, בשל הצורך באחדות כלפי האיומים השונים.
בשנת 1806 נתן נפוליאון מעמד של דוכסות לנסיכויות המשפחה, ובשנת 1815 אושר הדבר בקונגרס וינה. בשנת 1817 מת לאופולד השלישי, דוכס אנהלט-דסאו, ובמקומו עלה לשלטון נכדו לאופולד הרביעי, דוכס אנהלט-דסאו. בשנת 1847 מת היינריך, דוכס אנהלט-קתן ללא יורשים, ולאופולד הרביעי, דוכס אנהלט-דסאו ירש את נחלתו, ובשנת 1853 איחד את הנחלות לדוכסות אנהלט-דסאו-קתן. במהלך מהפכות אביב העמים נאלץ לאופולד לתת חוקה חדשה לנתיניו, אולם לאחר מכן ביטל אותה, ובשנת 1859 נתן חוקה אחרת לדוכסות. בשנת 1863 מת אלכסנדר קרל, דוכס אנהלט-ברנבורג ללא יורשים, ובעקבות כך אוחדו כל נחלות בית אנהלט לדוכסות אנהלט המאוחדת.
בשנת 1866 הצטרפה הדוכסות בראשות לאופולד הרביעי לפרוסיה במלחמת אוסטריה–פרוסיה, ובשנת 1867 הצטרפה לקונפדרציה הצפון-גרמנית. בשנת 1870 לחמו כוחות הדוכסות לצד פרוסיה במלחמת צרפת–פרוסיה, ובשנת 1871 הצטרפה הדוכסות לאימפריה הגרמנית.
בשנת 1871 מת לאופולד הרביעי, דוכס אנהלט, ובנו פרידריך הראשון, דוכס אנהלט עלה לשלטון במקומו. בשנת 1904 מת פרידריך הראשון, ובנו פרידריך השני, דוכס אנהלט עלה לשלטון במקומו. בשנת 1918 מת פרידריך השני, וזמן קצר לאחר מכן מת אף אחיו אדוארד, דוכס אנהלט, ובמקומו מונה יואכים ארנסט, דוכס אנהלט.
ב-12 בנובמבר 1918 התפטר יואכים ארנסט, דוכס אנהלט מתפקידו, בעקבות המהפכה הגרמנית והתבוסה במלחמת העולם הראשונה.
לאחר מכן

כאשר הדוכסות בוטלה, הפכה המדינה למדינה חופשית, שהתקיימה עד לשנת 1945, שאז צורפו שטחיה לסקסוניה-אנהלט.
שליטי אנהלט > דוכסי אנהלט

לאופולד הרביעי (1863–1871)
פרידריך הראשון (1871–1904)
פרידריך השני (1904–1918)
אדוארד (1918)
יואכים ארנסט (1918)
שליטי אנהלט > ראשי בית אנהלט

יואכים ארנסט (1918–1947)
פרידריך (1947–1963)
אדוארד (1963–כיום)
אורלי שחם

| --- | --- |
אין תמונה חופשית
 לידה:  5 בנובמבר 1975 (בת 48) ירושלים, ישראל 
 מוקד פעילות:  ארצות הברית 
 מקום לימודים:  אוניברסיטת קולומביה, בית הספר הוראס מאן 
 עיסוק:  פסנתרנית
 כלי נגינה:  פסנתר 
 בן זוג:  דייוויד רוברטסון
 פרסים והוקרה:  פרס גילמור לאמן הצעיר (1995)
 
אורלי שחם (נולדה ב-5 בנובמבר 1975) היא פסנתרנית ילידת ישראל, המופיעה ברסיטלים ובכסולנית בקונצרטים עם תזמורות ידועות שם ברחבי העולם
ביוגרפיה

בגיל חמש קיבלה מלגת לימודים מקרן אמריקה-ישראל ובגיל שבע נסעה עם משפחתה לארצות הברית, שם המשיכה בלימודי הפסנתר. כעבור שנה התקבלה ללימודים בג'וליארד. אורלי שחם היא בוגרת בית הספר למוזיקה על שם הוראס מאן בריברדייל, ניו יורק, ואוניברסיטת קולומביה, שם קיבלה את התואר במקביל ללימודי המשך בג'וליארד.
בשנת 1995 קיבלה את פרס גילמור לאמן הצעיר ובשנת 1997 הוענקה לה מלגת קריירה מטעם קרן אברי פישר. בין התזמורות שעמן ניגנה תזמורת פילדלפיה, התזמורת הלאומית של ליון, התזמורת הסימפונית ירושלים, תזמורת קליבלנד, התזמורת הסימפונית של יוסטון, תזמורת סנט לואיס, תזמורת פלורידה, התזמורת הפילהרמונית של רוצ'סטר, תזמורת לה סקאלה במילאנו ותזמורת טוסקנה בפירנצה. היא הופיעה עם מנצחים רבים, ביניהם הישראלי יואב תלמי, ובנגינת דואטים עם אחיה, הכנר גיל שחם.
היא נשואה למנצח דייוויד רוברטסון, המנהל המוזיקלי של תזמורת סנט לואיס ושל התזמורת הסימפונית של סידני.
ג'סי קומבס

| --- | --- |

 לידה:  27 ביולי 1980 ראפיד סיטי, ארצות הברית 
 פטירה:  27 באוגוסט 2019 (בגיל 39) מדבר אלבורד, ארצות הברית 
 מדינה:  ארצות הברית 
 השכלה:  המכון הטכנולוגי של ויומינג  תיכון סטיבנס 
 
ג'סיקה קומבס (באנגלית: Jessica Combs;‏ 27 ביולי 1980 – 27 באוגוסט 2019) הייתה נהגת מרוצים מקצועית, מנחת טלוויזיה ומעבדת מתכת אמריקאית. היא קבעה את שיא המהירות היבשתית לנשים על ארבעה גלגלים בשנת 2013, ושברה אותו בשנת 2016 כשהגיעה למהירות של 768.6 קמ"ש, שיא שלא נשבר מאז, נכון לספטמבר 2019. היא מוכרת בשם "האישה המהירה ביותר על ארבעה גלגלים".
היא נהרגה באוגוסט 2019 בהתרסקות מכונית מרוץ מונעת סילון בדרום-מזרח אורגון, כשניסתה לקבוע שיא חדש של מהירות יבשתית על ארבעה גלגלים.
ביוגרפיה

קומבס נולדה בעיר רוקרוויל שבדקוטה הדרומית לג'יימי קומבס ונינה דארנגטון. כשהייתה בת שנתיים עברה המשפחה לעיר פיידמונט.
בשנת 1998 סיימה את לימודיה בבית הספר התיכון "סטיבנס". בשנת 2004 סיימה את לימודיה ב-WyoTech (המכון הטכנולוגי של ויומינג), מכללה בעלת תוכניות הכשרה מרוכזות שמכינות את הסטודנטים לקריירה כטכנאים בענף הרכב והדיזל. היא סיימה בהצטיינות יתרה, ומיד אחר כך קיבלה את התפקיד המקצועי הראשון שלה, כאשר מחלקת השיווק של WyoTech שכרה אותה וסטודנט נוסף לבנות מכונית מהיסוד בתוך שישה חודשים להופעת בכורה בתערוכת "SEMA" של האגודה לשיווק ציוד מיוחד.
קריירת טלוויזיה

משנת 2005 השתתפה כמנחה וכאורחת ביותר מ-90 פרקים בתוכנית הטלוויזיה "Xtreme 4x4". בפברואר 2008, לאחר תאונת עבודה על סט הצילומים, הודיעה קומבס כי היא עוזבת את התוכנית. התאונה, בה נפל על קומבס ציוד כבד, פגעה בעמוד השדרה שלה, והיא נזקקה לניתוח ולשמונה חודשי החלמה.
בשנת 2009 השתתפה ב-12 פרקים של סדרת הטלוויזיה המצליחה "מכסחי המיתוסים".
באוקטובר 2011 החלה לצלם את סדרת טלוויזיה עטורת הפרסים "The List: 1001 Car Things To Do Before You Die".
מאוקטובר 2011 ועד אוקטובר 2014 השתתפה כפאנליסטית בתוכנית הטלוויזיה "All Girls Garage".
במאי 2012 הייתה מנחה אורחת בעונה השישית של סדרת הריאליטי-רכב "Overhaulin'‎".
קריירת מרוצים

קומבס הייתה נהגת מרוצים מצליחה, והיא זכתה באליפויות ובגביעים רבים במגוון מרוצי שטח וכביש.
ב-9 באוקטובר 2013, במסגרת פרויקט הנשר הצפון אמריקאי במדבר אלבורד בדרום מזרח אורגון, קבעה קומבס שיא מהירות לנשים על ארבעה גלגלים, כשהגיעה למהירות של 709 קמ"ש, ושברה את השיא שהחזיק מעמד מ-1965 ועמד על 496.5 קמ"ש.
ב-7 בספטמבר 2016 שברה קומבס את השיא של עצמה, והגיעה למהירות של 768.6 קמ"ש.
מותה

ב-27 באוגוסט 2019, ניסתה לשבור שוב את שיא המהירות שלה, במסגרת פרויקט "הנשר הצפון אמריקאי" (אנ') במדבר אלבורד, בדרום מזרח אורגון, באותו מקום בו שברה לראשונה את השיא בשנת 2013. במהלך הנסיעה, באזור השעה 14:00 על פי השעון המקומי, התהפכה מכונית המירוץ מונעת הסילון שלה והתרסקה. קומבס נהרגה במקום. על פי חלק מהדיווחים סיבת התאונה הייתה שהרכב לא עצר בנקודת הבטיחות בסוף המסלול, מה שגרם להתרסקות שנזקי תוצאותיה הן כמו בהתרסקות מטוס.
חיים אישיים

בן זוגה היה טרי מאדן, שהיה הראשון שהגיע למקום התאונה בה נהרגה.
הערות שוליים

↑  "Professional female driver and TV host dies attempting to break land speed record". ABC News (באנגלית). נבדק ב-2019-08-28.
↑  "'Fastest Woman On Four Wheels' Jessi Combs Killed In Jet-Car Crash". Jalopnik. Gizmodo Media Group. 28 באוגוסט 2019. נבדק ב-28 באוגוסט 2019. {{cite news}}:  (עזרה)
↑  Asmelash, Leah (29 באוגוסט 2019). "Race car driver Jessi Combs, known as the 'fastest woman on four wheels,' dies while trying to beat record". CNN. נבדק ב-29 באוגוסט 2019. {{cite news}}:  (עזרה)
↑  Lerten, Barney (27 באוגוסט 2019). "Well-known racer killed in Alvord Desert land speed record attempt". KTVZ. Bend, Oregon. אורכב מ-המקור ב-2019-08-31. נבדק ב-28 באוגוסט 2019. {{cite news}}:  (עזרה)
↑  Chokshi, Niraj (28 באוגוסט 2019). "Jessi Combs, TV Host and Racecar Driver, Dies in Attempt at Land Speed Record: Ms. Combs died while operating a powerful jet-shaped car as she sought to claim a world record". New York Times. נבדק ב-28 באוגוסט 2019. {{cite news}}:  (עזרה)
↑  McBride, Jessica (2019-08-28). "Jessi Combs' Family & Boyfriend: 5 Fast Facts You Need to Know". Heavy.com (באנגלית). נבדק ב-2019-08-28.
↑  Holland, Deb (7 באוגוסט 2017). "Black Hills native first woman grand marshal". Meade County Times Tribune (באנגלית). נבדק ב-28 באוגוסט 2019. {{cite web}}:  (עזרה)
↑  Holland, Deb (7 באוגוסט 2017). "Combs races to the top of cycling world". Rapid City Journal. p. B1. ארכיון מ-28 באוגוסט 2019. נבדק ב-28 באוגוסט 2019 – via newspapers.com. {{cite news}}:  (עזרה)
↑  Liz Flynn, Remembering Jessi Combs: Racer Extraordinaire, TVOvermind, ‏2019-09-01 (באנגלית)
↑  Teague, Chris (4 בנובמבר 2017). "Jessi Combs Sits Down And Drops Knowledge About Herself". The Drive. נבדק ב-29 באוגוסט 2019. {{cite web}}:  (עזרה)
↑  "Jessi Combs Named Spokesperson For WyoTech". Performance Racing Industry. 30 ביולי 2013. אורכב מ-המקור ב-2019-08-29. נבדק ב-29 באוגוסט 2019. {{cite web}}:  (עזרה)
↑  "Jessi Combs Official Website". Jessicombs.com. נבדק ב-28 באוגוסט 2019. {{cite web}}:  (עזרה)
↑  "Jessi Combs – MythBusters Cast". Discovery (באנגלית אמריקאית). נבדק ב-2019-08-28.
↑  "The List – 1001 Car Things To Do Before You Die". Autoblog.com. נבדק ב-28 באוגוסט 2019. {{cite web}}:  (עזרה)
↑  WARN (12 בפברואר 2016). "WARN Graces All Podiums During Ultra4 2016 Nitto King of the Hammers Week". Warnindustries.wordpress.com. נבדק ב-28 באוגוסט 2019. {{cite web}}:  (עזרה)
↑  Fastest woman on four wheels crowned after 440mph record run (אורכב 14.10.2013 בארכיון Wayback Machine) – MSN Cars UK, October 13, 2013
↑  "Jessi Combs breaks 48-year old land speed record". Gizmag.com. 15 באוקטובר 2013. נבדק ב-15 באוקטובר 2013. {{cite web}}:  (עזרה)
↑  Jessi Combs' 'Overhaulin' Co-Host Chris Jacobs 'Very Saddened' by Her Death, Reality TV (באנגלית)
↑  Terry L. Madden on Instagram: “So I don’t know how to say any of this but it all needs said. I have never loved or been loved by anyone as much as this amazing woman…”, Instagram (באנגלית)
| --- | --- |
בקרת זהויות :  GND: 1194013058  VIAF: 696156811365345390004   WorldCat (עם VIAF): 696156811365345390004
איתן וירטהיים

| --- | --- |

ד"ר איתן וירטהיים באירוע "שבתרבות" בפתח תקווה
 לאום:  ישראל
 לימודי רפואה:  האוניברסיטה העברית בירושלים
 התמחות:  רפואה פנימית
 תפקידים:  מנהל מרכז רפואי רבין מנהל מרכז רפואי מאיר
איתן וירטהיים הוא רופא ישראלי מומחה ברפואה פנימית, המכהן כמנהל מרכז רפואי רבין.
ביוגרפיה

וירטהיים למד רפואה באוניברסיטה העברית בירושלים והוא בעל תואר שני במנהל מערכות בריאות מבית הספר למנהל עסקים של אוניברסיטת תל אביב.
ב-1988 החל לעבוד כסטאז'ר במרכז רפואי קפלן. התמחה ברפואה פנימית במחלקה פנימית א' בבית חולים בילינסון. שימש רופא מומחה וסגן מנהל בית החולים. ב-2003 מונה למנהל בית חולים השרון. ב-2006 מונה לראש אגף הרפואה בחטיבת בתי החולים של שירותי בריאות כללית. ביולי 2011 מונה למנהל מרכז רפואי מאיר בכפר סבא. במהלך כהונתו זכה בית החולים במצטיין של שירותי בריאות כללית בשנים 2016 ו-2018, ובפרס שר הבריאות על מודל חלוצי של שירות והנגשת מידע. במרץ 2019 מונה למנהל המרכז הרפואי רבין בפתח תקווה.
דוכסות אנהלט-ברנבורג

דוכסות אנהלט-ברנבורג הייתה נסיכות באימפריה הרומית הקדושה, אשר בשנת 1806 הועלתה על ידי נפוליאון למעמד דוכסות, ומאוחר יותר התאחדה עם דוכסות אנהלט-דסאו-קתן ליצירת דוכסות אנהלט.
היסטוריה

נסיכות אנהלט הוקמה בשנת 1218 על ידי היינריך הראשון, נסיך אנהלט, בנו של ברנהרד השלישי, דוכס סקסוניה, על שם טירת אנהלט, בית מושבה של בית אסקניה ליד הארצגרודה. לאחר מותו של היינריך בשנת 1252 חולקה הנסיכות בין בניו; היינריך השני, נסיך אנהלט-אשרסלבן, ברנהרד הראשון, נסיך אנהלט-ברנבורג וזיגפריד הראשון, נסיך אנהלט-צרבסט. בשנת 1315 מת אוטו השני, נסיך אנהלט-אשרסלבן, וברנהרד השני, נסיך אנהלט-ברנבורג טען לזכותו על הנחלה, אולם דודו אלברכט, בישוף הלברשטדט סיפח את הנחלות לתחומי בישופות הלברשטדט.
בשנת 1468 מת ברנהרד השישי, נסיך אנהלט-ברנבורג ללא ילדים, ודודנו גאורג הראשון, נסיך אנהלט-דסאו ירש את נחלותיו. בשנת 1561 מת יואכים הראשון, נסיך אנהלט-דסאו ללא יורשים, ואחיינו יואכים ארנסט, נסיך אנהלט ירש את נחלותיו. בשנת 1586 מת יואכים ארנסט, ובשנת 1603 חולקה נחלתו בין בניו; יוהאן גאורג הראשון, נסיך אנהלט-דסאו, כריסטיאן הראשון, נסיך אנהלט-ברנבורג, אוגוסט, נסיך אנהלט-פלצקאו, רודולף, נסיך אנהלט-צרבסט ולודוויג הראשון, נסיך אנהלט-קתן. במלחמת שלושים השנים נפגעו הנסיכויות, ובשנת 1635 נחתם הסכם בין הענפים השונים במשפחה, בשל הצורך באחדות כלפי האיומים השונים.
בנו הצעיר של כריסטיאן - פרידריך ייסד את נסיכות אנהלט-הארצגרודה בשנת 1635, שהתקיימה עד לשנת 1709. ויקטור אמדאוס, נסיך אנהלט-ברנבורג ירש את נסיכות אנהלט-פלצקאו בשנת 1665. עם מותו בשנת 1718 חולקה נחלתו בין בניו, ובנו השני לברכט, ייסד את נסיכות אנהלט-צייץ-הוים, אשר התאחדה עם אנהלט-ברנבורג בשנת 1812.
בשנת 1806 נתן נפוליאון מעמד של דוכסות לנסיכויות המשפחה, ובשנת 1815 אושר הדבר בקונגרס וינה. בשנת 1863 מת אלכסנדר קרל, דוכס אנהלט-ברנבורג ללא יורשים, ובעקבות כך אוחדו כל נחלות בית אנהלט לדוכסות אנהלט המאוחדת.
שליטי אנהלט-ברנבורג > נסיכי אנהלט-ברנבורג (1396–1468)

ברנהרד הראשון (1252–1287)
יוהאן הראשון (1287–1291)
ברנהרד השני (1287–1323)
ברנהרד השלישי (1323–1348)
ברנהרד הרביעי (1348–1354)
היינריך הרביעי (1354–1374)
אוטו השלישי (1374–1404)
ברנהרד החמישי (1404–1420)
אוטו הרביעי (1404–1415)
ברנהרד השישי (1420–1468)
סופח לאנהלט-דסאו בשנת 1468.
שליטי אנהלט-ברנבורג > נסיכי אנהלט-ברנבורג (1603–1807)

כריסטיאן הראשון (1603–1630)
כריסטיאן השני (1630–1656)
ויקטור אמדאוס (1656–1718)
קרל פרידריך (1718–1721)
ויקטור פרידריך (1721–1765)
פרידריך אלברכט (1765–1796)
אלקסיוס פרידריך כריסטיאן (1796–1807)
הועלה למעמד דוכסות.
שליטי אנהלט-ברנבורג > דוכסי אנהלט-ברנבורג (1807–1863)

אלקסיוס פרידריך כריסטיאן (1807–1834)
אלכסנדר קרל (1834–1863)
איחוד נחלות בית אסקניה ליצירת דוכסות אנהלט.
דבון ג'פרסון

| --- | --- |
אין תמונה חופשית
 לידה:  3 בנובמבר 1986 (בן 37) לינווד שבקליפורניה
 עמדה:  סמול פורוורד, פאוור פורוורד
 גובה:  2.03 מטרים
 מספר:  5
 מכללה:  דרום קרוליינה
 קבוצות כשחקן
 2008-2010 2010-2011 2011-2012 2012 2012-2013 2013-2015 2015 2016 2016 2016 2016-2017 2017 2018 2018 2018-2019 2019 2019-2020 2020-2021  2021-:  מכבי חיפה אסוול ליון-וילרבאן טריומף ליוברצי גואנגז'ו הונגאפו ייניסיי קרסנויארסק צ'נגוון סייקרס אל שעבאב קרסני אוקטיאבר קפיטנוס ארסיבו גווארס לארה גזיאנטפ בסקטבול  באקשהיר קפיטנוס ארסיבו אפיון בלדייספור פלקנסטרו קאנטו קרסני אוקטיאבר וירטוס רומא מכבי חיפה קפיטונס דה ארקיבו
 הישגים כשחקן
 השחקן השישי של העונה בליגת העל (2009)
 
דבון ג'פרסון (באנגלית: Davon Jefferson; נולד ב-3 בנובמבר 1986 בלינווד שבקליפורניה) הוא כדורסלן אמריקאי המשחק בעמדות הסמול פורוורד והפאוור פורוורד בקבוצת קפיטנס דה ארקיבו מליגת הכדורסל הפוארטו ריקנית. ג'פרסון נחשב שחקן אתלטי במיוחד ובעל יכולת הטבעה גבוהה.
קריירה

בצעירותו שיחק ג'פרסון באוניברסיטת דרום קרוליינה, בה העמיד ממוצעים של 12.1 נקודות, 6.3 ריבאונדים וחסימה אחת ב-27.8 דקות משחק. הוא שיחק בליגת הקיץ של ה-NBA במדי הלוס אנג'לס לייקרס, אך לא נבחר בדראפט לשנת 2008 וחתם במכבי חיפה מליגת העל הישראלית לעונת 2009/2008, אותה הוביל יחד עם דורון פרקינס לגמר גביע המדינה ולגמר הפיינל פור של הליגה, אך בשניהם קבוצתו הפסידה להפועל חולון ולמכבי תל אביב בהתאמה. כמו כן, הוא נבחר לשחקן השישי של העונה בליגת העל לאחר שקבע ממוצעים של 16.3 נקודות ו-7.3 ריבאונדים למשחק.
בעונת 2010/2009 הפך לאחד הכוכבים הגדולים של הליגה הישראלית, אך עזיבתם של פרקינס וברוקס סיילס השפיעה רבות על חיפה שסיימה את העונה הסדירה במקום החמישי בלבד והודחה כבר ברבע גמר הפלייאוף על ידי ברק נתניה. בסך הכל ג'פרסון סיים עונה אישית טובה במיוחד עם ממוצעים מצוינים של 17.2 נקודות, 8.4 ריבאונדים ו-2.4 אסיסטים למשחק.
לאחר עונה זו עזב את חיפה וחתם לקראת עונת 2011/2010 באסוול ליון-וילרבאן הצרפתית, איתה השתתף בסיבוב הראשון של מוקדמות היורוליג, אך קבוצתו הודחה ממסגרת זו[דרוש מקור] והוגרלה למשחקי היורוקאפ לעונת 2011/2010. בעונה שלאחר מכן עבר לשחק בקבוצת טריומף ליוברצי הרוסית. לאחר הפסד של הקבוצה בליטא, נעצר ג'פרסון על ידי המשטרה המקומית יחד עם טייוויין מקי, חברו לקבוצה. הכדורסלנים האמריקנים יצאו לבלות במועדון לילה מקומי לאחר ההפסד ובמקום התפתחה תקרית עם אנשי האבטחה שהובילה למעצרם.
בתחילת עונת 2020/21 חזר למכבי חיפה מליגת העל בעקבות שחררו המוקדם של לה בריאן נאש אך שוחרר בהמשך העונה עקב בעיות משמעת.
ביוני 2021 חתם בקבוצת קפיטנס דה ארקיבו מליגת העל שבפוארטו ריקו.
הערות שוליים

↑  איתן גליקמן, דבון ג'פרסון שוחרר בעקבות בעיות משמעת, מייקל קובינס הוחתם, באתר ynet, 3 בינואר 2021
דבוקה

דבוקת רוכבי אופניים במרוץ הטור דה פראנס 2005
דבוקה או פלוטון (בצרפתית: Peloton, בתרגום מילולי: צרור או מחלקה צבאית) היא קבוצת רוכבים הנעה על הכביש במבנה מקובץ. בהקשר של מרוץ אופני כביש, בדרך כלל הכוונה לקבוצת הרוכבים הגדולה ביותר במרוץ, אולם לעיתים, הכוונה לקבוצת הרוכבים בעלת התפקיד המשמעותי ביותר בתוצאת המרוץ, גם אם נמצאות מאחוריה קבוצות רוכבים שבהן מספר גדול יותר של רוכבים. במרוץ, הדבוקה כוללת רוכבים מקבוצות שונות המתחרות זו בזו.
על פי חוקי מרוצי האופניים, לכל הרוכבים בדבוקה נתונה (קטנה או גדולה) ניתן זמן זהה בעת שהם חוצים את קו הסיום של המרוץ. החוק נועד למנוע מצב בו בשלב האחרון של המרוץ יתחרו הרוכבים זה בזה תוך לקיחת סיכון מיותר.
במרוצי קטעים, במקרה של נפילה, תקר, או תקלה מכנית המתרחשת בשלושת הקילומטרים האחרונים של קטע שאינו מסתיים בעלייה, נרשם לרוכב (או לרוכבים) שהיה מעורב בנפילה הזמן של הרוכבים האחרים שהיו איתו יחד בדבוקה בעת התאונה.
רוכבי אופניים יכולים לחסוך אנרגיה ומאמץ בכך שהם רוכבים קרוב ו"חותכים" את האוויר אחד לשני (מקטינים את כוח הגרר של האוויר). כדי להשיג יתרון זה, על הרוכבים לשמור על מרחק של כעשרים סנטימטר זה מזה, דבר המצריך תיאום בין רוכבי האופניים במקרה של שינוי כיוון פתאומי או עצירה לא מתוכננת.
הדבוקה יוצרת מעין מעטפת אווירודינמית לרוכבים שנמצאים בתוכה. לפיכך, הרוכבים הבולטים בקבוצות המשתתפות במרוץ מסתייעים בחבריהם לקבוצה, הנקראים דומסטיקים (פועלים). אלה רוכבים לפניהם ומצידיהם ומקטינים את חיכוך האוויר למובילי הקבוצות. במרוצים ברמות הגבוהות, רק בחלק המאוחר במרוץ נחשפים מובילי הקבוצות אל הרוח.
קדמת הדבוקה

לפני שמתגבשת קבוצת בריחה, נמצאים בקדמת הדבוקה רוכבים אשר מטרתם היא ליצור את הבריחה או להצטרף אליה. כמו כן, נמצאים מקדימה רוכבים שתפקידם הוא לרדוף ולסכל את הבריחה במידה והרכב הרוכבים בה אינו מתאים למטרות קבוצתם במרוץ.
לאחר התגבשות קבוצת הבריחה, בדרך כלל, לוקחת על עצמה את מטלת הובלת הדבוקה הקבוצה שלה יש את האינטרס הברור ביותר בשליטה בהתנהלות המרוץ. במרוץ קטעים, בפעמים רבות, תהיה זאת הקבוצה שרוכב שלה הוא המוביל בדרוג הכללי. בפעמים אחרות, תהיה זאת קבוצה, או שילוב של שתיים או שלוש קבוצות שסבורות שרוכב שלהן יכול לנצח בקטע או לעבור לראשות הדרוג הכללי. בעיקר הדבר בולט כאשר המרוץ החד יומי או הקטע במרוץ הקטעים עשוי להסתיים בספרינט רב משתתפים.
אחורי הדבוקה

באחורי הדבוקה נמצאים בדרך כלל רוכבים משלושה סוגים: אלו אשר מתקשים לעמוד בקצב הרכיבה שמוכתב על ידי קדמת הדבוקה. אלו שתפקידם להביא בקבוקי מים ממכונית הליווי של קבוצתם ולחלק אותם לרוכבי קבוצתם הפזורים בדבוקה. הסוג האחרון הם רוכבים שלא מוקצה להם במרוץ או בקטע תפקיד ברור והם מוצאים באופן אישי את הרכיבה הפחות צפופה באחורי הדבוקה כנוחה וכבטוחה יותר.
במרוצי ריצה ובשחייה במים פתוחים משתמשים במונח "דבוקה" במשמעות זהה. בצניחה, דבוקה היא קבוצת צנחנים הקופצים מן המטוס בזה אחר זה.
הערות שוליים

↑  חוקי מרוצי האופניים באתר האיגוד הבינלאומי לאופניים, סעיף 2.3.040 (עמ' 39)
↑  חוקי מרוצי האופניים באתר האיגוד הבינלאומי לאופניים, סעיף 2.6.027 (עמ' 54)
ערך זה הוא קצרמרבנושא ספורט. אתם מוזמנים לתרום לוויקיפדיה ו.
אוליביה החזרזירה

| --- | --- |

כריכת הספר אוליביה בעברית
 סוג:  דמות בספר ילדים
 הופעה ראשונה:  2000
 יוצרים:  איאן פלקונר 
 
אוליביה היא דמות חזרזירה מאוירת בדיונית, כוכבת סדרה של ספרי ילדים שנכתבו ואיירו על ידי איאן פלקונר. הספר הראשון בסדרה בו מוצג יום בחייה של אוליביה, ראה אור בשנת 2000 באנגלית ובעברית בשנת 2001. בנוסף לסדרת ספרים מצליחה שתורגמה לשפות רבות, בשנת 2009 נוצרה גם תוכנית הטלוויזיה אוליביה, בהפקה משותפת אמריקאית, בריטית ואירית. התוכנית מסוג הנפשה ממוחשבת בהשראת דמותה של אוליביה החזרזירה.
רקע

סדרת הספרים אוליביה נוצרה בהשראת אחייניתו של איאן פלקונר, אוליביה, והוא התפתחות של ספר שאמור היה להיכתב כמתנה עבורה. "פשוט התלהבתי ממנה," הוא אמר "רציתי להכין לה מתנה קטנה, אז התחלתי לעבוד על הספר של אוליביה". כשניסה איאן פלקונר להוציא לאור את הספר, האיורים מצאו חן בעיני סוכנות ספרים ידועה במנהטן, אך הספר לא התקבל והומלץ לפלקונר לחזור ולעבוד על הספר בעזרת כותב מקצועי. שנתיים מאוחר יותר פנו אל פלקונר מהוצאת הספרים "סיימון אנד שוסטר", שם אהבו מאוד את האיורים שלו שפורסמו במגזין הניו יורקר והציעו לו להפיק עבורם ספר ילדים. הוא הציג בפניהם את "אוליביה" והעבודה על הספר החלה.
מאפיינים

סדרת הספרים נבדלת מספרי ילדים מאויירים רבים בכך שהיא מאופיינת במינימליזם מובהק. בהשראת הסגנון של דוקטור סוס. פלקונר בחר לצייר תמונות בסגנון אחיד יחסית בצבעי שחור-לבן עם נגיעות קטנות של צבע אדום, יחד עם יצירות אמנות אמיתיות של אמנים מפורסמים, בין היתר אדגר דגה וג'קסון פולוק. כל ספר בסדרה בוחן את השימוש בצבע אחר בנוסף לאיורים המקוריים שהיו בצבעי שחור-לבן ואדום. דמותה של אוליביה היא חזרזירה אנרגטית במיוחד המנסה את גבולות הסבלנות של אימה, שרה. היא רוקדת, מקשקשת על הקירות, ובפועל מתנהגת כמו ילדה רגילה לגמרי ולא כבעל חיים. קוראים מכל הגילאים התחברו לדמות. עם צאתו לאור של הספר הראשון בסדרה, הספר זכה לשבחי המבקרים. בין היתר נאמר על הספר שהוא ”הופעת בכורה יוצאת מן הכלל”, ועל הגיבורה אוליביה נכתב כי היא "גיבורה אמיתית, אישיות נשית, שללא ספק תתפוס מקום בין הדמויות הנצחיות של ספרות הילדים”. מלבד ההצלחה המסחרית של סדרת הספרים, הרעיונות המוצגים בהם תרמו משמעותית לספרות הילדים האמריקאית. הדמות של אוליביה כחזרזירה/ילדה שיודעת מה היא רוצה ועומדת על שלה, מיקמה אותה כדמות מרכזית וחשובה בספרות הילדים של ימינו.
הספרים בסדרת אוליביה תורגמו לשפות רבות מלבד עברית, כולל צ'כית, צרפתית, גרמנית, ספרדית, פורטוגזית, איטלקית, הולנדית, סינית, יפנית, דנית, שוודית, פינית, רוסית ולטינית.
הספרים בסדרה > נכתבו על ידי איאן פלקונר

אוליביה (2000) - הספר זכה במדליית קולדקוט בשנת 2001 נכנס לרשימת "100 ספרי המורים המובילים לילדים" על ידי האגודה הלאומית לחינוך בשנת 2007 ולרשימת "100 ספרי התמונות המובילים מכל הזמנים" בסקר שנערך בשנת 2012 על ידי בסקר משנת 2012 של המגזין האמריקאי School Library Journal.
אוליביה מצילה את הקרקס (2001) - נבחר כספר השנה המאויר של Booksense.
ההפכים של אוליביה (2002)
אוליביה הסופרת (2002)
אוליביה והבובה שנעלמה (2003)
תיאטרו אוליביה (2004) – ספר מתקפל עם בובות נייר
אוליביה מקימה תזמורת (2006) - זוכה פרס ספר הילדים הטוב ביותר של מגזין הילד לשנת 2006
אוליביה עוזרת עם חג המולד (2007) - פלקונר זכה בפרס המאייר לשנת 2008 על ספר זה
אוליביה נוסעת לוונציה (2010)
אוליביה והנסיכות בוורוד (2012)
אוליביה המרגלת (2017)
פרסים

מדליית קלדקוט לספר אוליביה, 2000
בחירת ההורים לשנת 2000, זוכה פרס הזהב
הספר הטוב ביותר של ניק ג'וניור לשנת 2001
ALA ספרי ילדים בולטים 2000 ו-2001
ספר הילדים הטוב ביותר לשנת 2001
הספרים הטובים ביותר של לוס אנג'לס טיימס (2000 ו-2001)
Publishers Weekly, הספרים הטובים ביותר של 2000 ו-2001
BookSense Illustrated ספר הילדים של השנה לספר אוליביה מציל את הקרקס, 2002
המאייר הנבחר לספר אוליביה עוזרת לחג המולד על ידי למעלה מ-50,000 ילדים בטקס פרסי הספרים של הילדים, 2008
עיבודים נוספים

בשנת 2006, אוליביה הייתה אחת משמונה דמויות שהופיעו על גבי בולי דואר של שירות הדואר של ארצות הברית כחלק מסדרת בולים של "דמויות של חיות מספרי ילדים אהובים".
בשנת 2005, אוליביה הופיעה לראשונה בטלוויזיה כבובה (מדובבת על ידי אמילי גריי) בדמות מנחה של סדרת טלוויזיה קומית שנקראה The Olivia Squared TV Show בהנחיית ריקי לייק.
שיתוף פעולה בין ערוץ הטלוויזיה ניקלודיאון וחברת מולטימדיה בשם Chorion, יצר סדרת אנימציה טלוויזיונית שבמרכזה דמויות המבוססות על ספרים רבי מכר של הוצאת הספרים סיימון אנד שוסטר, וביניהם אוליביה. הסדרה הופקה על ידי אולפן האנימציה המועמד לפרס האוסקר "Brown Bag Films", והושקה בערוץ ניקלודיאון ב-26 בינואר 2009.
בשנת 2011 נוצרה אפליקציית iPad אינטראקטיבית בשם "Olivia Acts Out", והיא זמינה בחנות האייטונס.